Momcoria
Momcoria (conversio vocabuli Arabici ممقورية mamqūrīya "ferculum marinatum") fuit ferculum artis coquinariae Arabicae et Europaeae mediaevalis. Mamqūrīya iam saeculo XI inter alia fercula multa ab Abū al-Muṭahhar al-Azdī in fabula Ḥikāyat Abī al-Qāsim refertur. Secundum praecepta a Baghdādī in libro coquinario Bagdatensi (Kitāb al-ṭabīḫ) saeculo XIII scripta, caro in ofellas scinditur et cum sale elixatur; cui iam fere coctae coriandrum, cuminum, connamum, masticha, piper, cepae concisae insperguntur. Denuo aceti et Muri(en) satis infuso ferculum prope focum reponitur ut maceretur.